Γεια σας, Δ1, ομάδα καταπληκτική! ***Όνομα:***

Έφτασε κιόλας Παρασκευή! *[Παρασκευή 20 Μαρτίου 2020]*

Μπροστά μας έχουμε ένα Σαββατοκύριακο ανοιξιάτικο και φωτεινό,

που όμως απ’ τα προηγούμενα θα είναι διαφορετικό,

μιας και δεν ξεχνάμε ε φυσικά

πως ΜΕΝΟΥΜΕ ΣΠΙΤΙ, για να είμαστε καλά!

Μπορούμε βέβαια να πάμε μια όμορφη βόλτα στην εξοχή,

έτσι ώστε τον ήλιο να χορτάσουμε κι ο ήλιος να μας δει!

Κι αυτό ακόμη θα πρέπει να το κάνουμε μόνο με την οικογένειά μας, χωρίς παρέα…

Σίγουρα πάντως υπάρχουν πολλοί τρόποι έστω κι έτσι να περάσουμε ωραία!

Θυμόμαστε πως και τον παππού και τη γιαγιά δεν πλησιάζουμε πολύ αυτόν τον καιρό,

μέχρι να νικήσουμε και να διώξουμε μακριά τον παλιο-κορονοϊό!

………………………………………………………………………………………………………………………………………..

Α! Με την ευκαιρία, σας λέω πως οι πιο πολλοί,

μου στέλνετε την 4η εργασία …μισή!

Όνομα για την ομάδα μας εναντίον του κορονοϊού δεν έχετε σκεφτεί;

Κι εγώ ανυπομονώ να δω τι στο τέλος θα ψηφιστεί…

Πρέπει να είναι δυνατό πολύ,

για ν΄ αναγκάσει τον ιό για πάντα να εξαφανιστεί!

Περιμένω ονόματα! Εμπρός!

Πρέπει να εξοντωθεί ο παλιο-ιός!

**Γράψτε ό,τι όνομα σκεφτείτε** **για την ομάδα** **ΕΔΩ:**

……………………………………………………………………………………………………………………………………

Θέλω επίσης κάτι να μου υποσχεθείτε!

Ό,τι σας ζητάω να κάνετε επανάληψη ή να το διαβάσετε

με πολλή αγάπη, σας παρακαλώ, μην το ξεχάσετε…

Οργανωθείτε, εξασκηθείτε και ΑΡΙΣΤΟΙ θα γίνετε, θα δείτε!

Κι επιπλέον θα μάθετε να γράφετε στον υπολογιστή,

που είναι ικανότητα σημαντική και πολύ βοηθητική!

***[Διαβάζετε καθημερινά τις οδηγίες δυνατά στον μπαμπά ή στη μαμά!***

***Είστε εσείς οι δάσκαλοι και οι δασκάλες τους ετούτη τη φορά!]***

Συνεχίζουμε λοιπόν! Σας στέλνω στο μήνυμα συμπληρωμένα:

1. **Μια ακροστιχίδα για την Άλκη Ζέη με μια λέξη** απ’ αυτές που έχετε σκεφτεί για κάθε γράμμα.
2. **Μια ακροστιχίδα που έχει παραπάνω από μια λέξεις** κι είναι όλες δικές σας σκέψεις!
3. Μαζί κι έναν πίνακα με **ένα αλφαβητάρι** γραπτό,

που την αγαπημένη συγγραφέα μάς φέρνει στο μυαλό!

1. Σας στέλνω και το τραγούδι ***«Στην Άλκη»*** που ακούσαμε μαζί,

όμως δεν προλάβαμε να μάθουμε με όλα αυτά που έχουν συμβεί…

Μάθετέ το κι εξασκηθείτε!

Μαζί με τους γονείς σας προπονηθείτε!

Στέλνω αρχείο με τα λόγια βοηθητικό!

Είμαι σίγουρη πως θα το μάθετε στο λεπτό!

………………………………………………………………………………………………………………………………………………..

Κι όπως θα το μαθαίνετε, ψάξτε προσεκτικά, ακούστε, διαβάστε και δείτε…

**Πόσα βιβλία της Άλκης Ζέη κρύβονται στο τραγούδι; Μπορείτε να τα βρείτε;**

**Γράψτε τα ΕΔΩ!**

**Πόσα είναι;**

**Ποια;**

**…………………………………………………………………………………………………………………………………………….**

Κι έπειτα απ’ όλα αυτά,

το 1ο επεισόδιο απ’ **ΤΟ ΚΑΠΛΑΝΙ ΤΗΣ ΒΙΤΡΙΝΑΣ** σας στέλνω για να δείτε

και τη συνέχεια στο You Tube (ΕΤ1) μπορείτε να ψάξετε να βρείτε!

***(Όταν κάποτε, παλιά,***

***πριν από χρόνια πολλά,***

***ήμουν σαν κι εσάς μικρή,***

***μου άρεσε πολύ αυτή η εκπομπή!)***

**Καλό Σαββατοκύριακο!**